**SETMANA DEL 19 AL 23 D’ABRIL**

Hola famílies!

Aquesta setmana, ha esta plena de sorpreses i emocions, vam preparar amb molt detall i durant molts dies, els regals de Sant Jordi, a part, vam explicar molts cops la llegenda i en diferents versions.

Vam estar fent unes roses ben boniques per casa, creades amb filtres de cafè, sucats amb aigua i pintura de color vermell diluïda, vam poder observar durant un parell de dies com la pintura va anar pujant mica en mica absorbint el filtre i pintant-se tota sola..

També vam continuar pintar amb pipetes (conta gotes) els punts de llibre tot veient com queia el regalim de la pintura, i així crear una obra artística diferent, ja us vam dir que aquest tercer trimestre seria molt artístic, ple d’obres d’art, autors, pintures, diferents tècniques, amb instal·lacions, i moltes coses més.

Al ser divendres Sant Jordi també vam estar explicant durant varis dies la llegenda amb titelles i amb diferents versions, ens encanten els contes i molts cops són els mateixos infants que volen portar els seus propis de casa per ensenyar-los i explicar-los a la resta de companys i companyes. Al veure aquest interès pel contes, vam inaugurar a l’Àgora del jardí un espai de lectura tranquil pel divendres, amb coixins, llibres nous i una catifa per seure grans i petits, esperem que us agradi la proposta i ben aviat la pugueu gaudir.

El divendres estaven tots molt entusiasmats en que per fi havia arribat el gran dia, el dia de Sant Jordi així que vam treure les disfresses i vam fer la nostra pròpia representació teatral de la llegenda... quin nivell d’actors que tenim i que divertit que va ser veure’ls ficats en els diferents papers que ells mateixos escollien, aquí us passem algunes fotografies del gran moment.

**Recordeu a portar la caixa de sabates (mida infantil) qui no l’hagi portat. Moltes gràcies!**

